Polisie soek inligting ná skietery by Oos-Londen | Netwerk24
Deur Cara-Lee Dorfling 03 Maart 2021 16:18
'n Vyfde slagoffer het die aanval oorleef en was Woensdagoggend steeds in die hospitaal.
Kol. Sibongile Soci, provinsiale polisiewoordvoerder, sê die polisie het nog geen deurbraak in die ondersoek gemaak nie, en hoop om binnekort meer antwoorde te hê oor wat tot die skietery gelei het.
Polisielede is Maandagaand na die misdaadtoneel ontbied en het die lyke van drie mans en 'n vrou in Fase 3, Scenary Park, aangetref.
Die slagoffers, wie se name nog nie bekend gemaak is nie, was tussen 20 en 29 jaar oud. Hulle is almal in die bolyf geskiet.
Die slagoffer wat in die hospitaal opgeneem is, het aan die polisie gesê hulle is deur vier mans aangeval wat hulle nie ken nie. Hy is nie beroof nie.
Hy kon egter nie 'n beskrywing van die aanvallers gee nie.
Die polisie het die gemeenskap gevra om met inligting na vore te kom wat hulle in die ondersoek kan help,